РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  28

от заседание на Комисия ”Професионална квалификация, информационни технологии и статистика” на ВСС,
проведено на 29.07.2014 г.

Днес, 29.07.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев
ЗА ПРЕДСЕДАТЕЛ:        Мария Кузманова 
	ЧЛЕНОВЕ:		Елка Атанасова 
		Юлия Ковачева 
		Галина Карагьозова
		Даниела Костова - отсъства
		Михаил Кожарев

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев –  главен експерт дирекция „Информационни системи” и Мирослава Чирпъкова – системен администратор дирекция „Информационни системи” при АВСС. 

1. ОТНОСНО: Предстояща експертна мисия на Европейската комисия в периода 8-12 септември 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Експертите от дирекция „ИТСС”, съвместно с експерти към Комисията по предотвратяване и установяване на конфликт на интереси, и взаимодействие с Инспектората към ВСС да подготвят информация за предстоящата експертна мисия на Европейската комисия.
1.2. Информацията да се предостави на Румен Георгиев и Мария Кузманова в срок до 11.08.2014 г..

2. ОТНОСНО: Писмо от Националния институт на правосъдието относно командироване на постоянни преподаватели на кандидатите за младши магистрати, випуск 2014-2015 г.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1. На основание чл. 262, ал. 3 от ЗСВ КОМАНДИРОВА, в Националния институт на правосъдието, постоянните преподаватели на кандидатите за младши прокурори, випуск 2014-2015 г., за срок от една година, считано от 1 август 2014 г.:
Борислава Александрова Стоянова - прокурор в Специализирана апелативна прокуратура - София като постоянен преподавател по наказателно право и процес на кандидатите за младши прокурори, випуск 2014-2015 г.
Димитрия Николаева Дърмонска – прокурор в Районна прокуратура – Пловдив като постоянен преподавател по наказателно право и процес на кандидатите за младши прокурори, випуск 2014-2015 г.

Предложението ще бъде внесено в заседанието на ВСС на 30.07.2014 г.

3.ОТНОСНО: Начин на работа с АИС Бюра съдимост след унищожаване на хартиените бюлетини по чл.78а от НК.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Да се създаде работна група с участието на Юлия Ковачева, Елка Атанасова и Мария Кузманова за обсъждане на възможностите за работа с АИС Бюра съдимост след унищожаване на хартиените бюлетини. При необходимост да бъдат привлечени в работната група юристи от дирекция „Правна”.
3.2. По преценка на работната група  да се проведе среща с Комисията за защита на личните данни.

4. ОТНОСНО: Проект на писмо до председателя на Националния статистически институт относно информация и попълнени въпросници на Статистическата служба на ЕК и на службата на ООН за наркотиците и престъпността, за броя на магистратите и съдиите, както и други данни за дейността на съдилищата в страната.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Одобрява проекта на писмото, което да се изпрати до председателя на Националния статистически институт=

5. ОТНОСНО: Писмо от председателя на Окръжен съд гр. Хасково относно предстоящите статистически отчети за първото шестмесечие на 2014 г.
Проект на писмо от Румен Митев – главен експерт съдебна статистика.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Одобрява проекта на писмото, което да се изпрати до председателя на Окръжен съд гр. Хасково

6. ОТНОСНО: Писмо от Агенция „Митници” – Централно митническо управление – Министерство на финансите относно предоставяне на информация във връзка с разработването от ЕК  на система за контрол на парични средства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема и изпраща на Агенция „Митници” изготвената информация от Румен Митев – главен експерт съдебна статистика.

7. ОТНОСНО: Писмо от председателя на Апелативен специализиран наказателен съд относно безхартиения обмен между АСпНС и СпНС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Да се проведе среща с участие  на Румен Георгиев – член и експерти от дирекция „ИТСС” с председателите на Апелативен специализиран наказателен съд и Специализиран наказателен съд, относно проблемите с базхартиения обмен между двата съда.

8. ОТНОСНО: Писмо от Емил Денчовски – изпълнителен директор на „АБАТИ” АД относно изпълнение на договор за „Едногодишна поддръжка на разработения за нуждите на Възложителя централен уеб базиран интерфейс за публикуване на съдебните актове”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема предложението на Емил Денчовски – изпълнителен директор на „АБАТИ” АД за презентация на системата след смяната на използваната база данни, която да се проведе в края на м.септември.
8.2. Да се уведоми г-н Денчовски за решението на Комисията.
9.ОТНОСНО: Искане от председателя на Районен съд гр. Поморие за закупуване на един брой компютър и предоставяне на един брой лиценз за Windows Server 2003.
Искането на председателя е за осигуряване на средства за закупуване на компютър, който да се използва за уеб сървър за осигуряване на достъп до уеб приложението на регистрирани потребители до информация за движение на съдебни дела и предоставяне на лиценз за Windows Server 2003. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Отлага разглеждането на искането от председателя на Районен съд гр.Поморие с оглед възможностите  на бюджета на съдебната власт.
9.2. ВСС не разполага със свободни  лицензи за Windows Server 2003. Всички налични лицензи са разпределени и предоставени на съдилищата.

10.ОТНОСНО: Искане от председателя на Районен съд гр. Добрич за осигуряване на средства за закупуване на 7 бр. компютърни конфигурации, 1 бр. скенер, 7 бр. лазерни принтера, 1 бр. сървър и 1 бр. UPS за сървър.

Искането на председателя за осигуряване на средства за закупуване на на 7 бр. компютърни конфигурации, 1 бр. скенер, 7 бр. лазерни принтера е за подмяна на остаряла техника, също така и за осигуряване на средства за  1 бр. сървър и 1 бр. UPS за сървър. Приложените към писмото оферти за компютърна техника са от една и съща фирма за техника с различни параметри, което не дава възможност за избор на икономически най-изгодно предложение. За исканото аудио оборудване е приложена само една оферта.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	10.1. Отлага разглеждането на искането от председателя на Районен съд гр.Добрич за осигуряване на средства за закупуване на 7 бр. компютърни конфигурации, 1 бр. скенер, 7 бр. лазерни принтера, в съответствие с взетото решение по протокол  44 от 17.10.2012 г., т.3.
10.2. Искането за закупуване на 1 бр. сървър и 1 бр. UPS за сървър  е целесъобразно. След доокомплектоване, искането да се изпрати ведно с доклада на Дирекцията на комисия „Бюджет и финанси” на ВСС, по компетентност. 

11.ОТНОСНО: Искане от председателя на Районен съд гр. Балчик за осигуряване на средства за закупуване на 3 броя мултифункционални устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Отлага разглеждането на искането от председателя на Районен съд гр. Балчик с оглед възможностите  на бюджета на съдебната власт

12.ОТНОСНО: Искане от председателя на Окръжен съд гр. Шумен за осигуряване на средства за закупуване на 3 броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Отлага разглеждането на искането от председателя на Окръжен съд гр. Шумен с оглед възможностите  на бюджета на съдебната власт
12.2. Принципно решение: Поради острия недостиг на средства за издръжка на органите на съдебната власт, не е възможно да се заделят суми за поетапна подмяна на дълготрайни материални активи. Да се уведомят съдилищата да изпращат искания само в случаи на аварирала техника и при назначаване на нови магистрати и служители, за които няма осигурена техника.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ